Det er ikke kun KMD, som overvejer fremtiden som storsponsor hos Aalborg DH. Klubben har en lang række små, nordjyske samarbejdsforeninger. Mange af dem er trætte af polemikken i ADH

Det er bold forbi for Aalborg DH. Flere af klubbens 39 nordjyske samarbejdsklubber går helt i sort, når det kommer til balladen om Aalborg-holdet - Det er kedeligt, at balladen fylder så meget frem for det sportslige, siger Mona Svendsen fra Vodskov Idrætsforening. Håndbold-afdelingen i Vodskov Idætsforening samarbejder med Aalborg DH - om blandt andet udveksling af unge talentfulde spillere. Også i Aabybro er de godt trætte af tumulten. Her bliver det sagt ganske enkelt: - Det synes jeg er træls, siger Bente Christensen, næstformand i Aabybro Håndboldklub. Både i Vodskov og Aabybro håber de at kunne bevare samarbejdet i fremtiden. I Aabybro vil klubben dog diskuere forholdet til ADH på næste bestyrelsesmøde